হোয়াটসঅ্যাপে ভুল টেক্সট পাঠিয়েছেন?  এডিট করে নিন সহজেই
অনেকেই হোয়াটসঅ্যাপ ব্যবহার করে প্রতিদিন শত শত টেক্সট বা বার্তা পাঠান। আর এসব বার্তায়, কথোপকথনে ‘টাইপো’, ‘টাইপিং মিসটেইক’ বা ভুল হওয়া খুবই সাধারণ বিষয়। এ ছাড়া, ব্যাকরণের ভুলও খুবই স্বাভাবিক। বিশেষ করে চলার পথে বা ব্যস্ততার সময়ে এসব ভুল যেন আরও বেশি হয়। তবে, সবচেয়ে বেশি ভুল সম্ভবত হয় মোবাইল ফোন কিবোর্ডের অটোকারেক্ট ফিচার।তবে, হোয়াটসঅ্যাপে ভুল বার্তা পাঠানোর পরে সেগুলো বিভ্রান্তি সৃষ্টি করার আগেই এডিট করে নিতে পারেন। একটি মেসেজ পাঠানোর পর এডিট করার এ ফিচার ভাল বাজেটের অ্যান্ড্রয়েড ফোনে, আইফোন, উইন্ডোজ ও অন্যান্য হোয়াটসঅ্যাপ সংস্করণে রয়েছে।এডিট করার উপায় জানার আগে কিছু নিয়ম জানতে হবে, অন্যথায় এ ফিচারটি আশানুরূপ কাজ নাও করতে পারে বলে প্রতিবেদনে লিখেছে প্রযুক্তি সাইট অ্যান্ড্রয়েড পুলিশ।যা যা প্রয়োজনপুরানো হোয়াটসঅ্যাপ সংস্করণে মেসেজ এডিটের অপশন পাবেন না। তাই, আইফোন, অ্যান্ড্রয়েড, উইন্ডোজ ডেস্কটপে অ্যাপের সর্বশেষ সংস্করণ ইনস্টল করুন। কোম্পানির ডেস্কটপ অ্যাপটি মাইক্রোসফট স্টোরে পাওয়া যাবে।মেসেজের প্রাপককেও অবশ্যই তাদের ফোনে হোয়াটসঅ্যাপের সর্বশেষ সংস্করণ ব্যবহার করতে হবে।একটি বার্তা পাঠানোর ১৫ মিনিটের মধ্যে সেটি এডিট করা যাবে। এর পরে এডিটের অপশনটি আর থাকবে না।এ ছাড়া, হোয়াটসঅ্যাপের অন্যান্য মেসেজ, কল ও মিডিয়ার মতো ‘এন্ড-টু-এন্ড এনক্রিপ্ট’ করা হয় এডিট করা মেসেজও। এটি হল একটি নিরাপত্তা পদ্ধতি, যা দুটি ডিভাইসের মধ্যে ডেটা আদান প্রদানের সময়, তৃতীয় পক্ষের কাছ থেকে ডেটা রক্ষা করে।হোয়াটসঅ্যাপ মেসেজটি যে ডিভাইস থেকে পাঠানো হয়েছিল কেবল সেই ডিভাইস থেকেই এডিট করা যাবে। কেউ অ্যান্ড্রয়েড ফোন থেকে একটি বার্তা পাঠিয়ে ডেস্কটপ অ্যাপ ব্যবহার করে বার্তাটি এডিট করতে পারবেন না।
অ্যান্ড্রয়েডে হোয়াটসঅ্যাপ টেক্সট এডিট করবেন যেভাবে১. ফোনে হোয়াটসঅ্যাপ চালু করে একটি চ্যাট থ্রেড খুলুন।২. যে মেসেজটি এডিট করতে চান সেটির ওপরে ট্যাপ করে ধরে রাখুন।৩. ওপরে ডান কোণায় একটি থ্রি ডট বা তিনটি ডটের মেনু আসবে, সেখানে ট্যাপ করুন।৪. এডিট অপশনটি বেছে নিন।৫. ভুলগুলো ঠিক করে, বা একেবারে নতুন একটি মেসেজ লিখে বার্তার ডান পাশের টিক চিহ্নে ট্যাপ করুন।৬. এবারে মেসেজের প্রাপক বার্তার নিচে ‘এডিটেড’ লেখাসহ, কেবল এডিট করা মেসেজটিই দেখতে পাবেন।আইফোনে হোয়াটসঅ্যাপ টেক্সট এডিট করবেন যেভবে১. আইফোন থেকে হোয়াটসঅ্যাপে গিয়ে একটি চ্যাট থ্রেড চালু করুন।২. একটি মেসেজের ওপরে ট্যাপ করে ধরে রাখুন, ফ্লোটিং মেনু সামনে এলে ‘এডিট’ অপশনটি বেছে নিন।৩. মেসেজ এডিট করে ডান পাশের টিক চিহ্নে ট্যাপ করে পাঠিয়ে দিন।
উইন্ডোজে হোয়াটসঅ্যাপ টেক্সট এডিট করবেন যেভাবেএর আগে উইন্ডোজে ওয়েবভিত্তিক অ্যাপ ছিল হোয়াটসঅ্যাপের। তবে, মেটা মালিকানাধীন এ কোম্পানি এটি পরিবর্তন করতে চাইছে বলে প্রতিবেদনে লিখেছে অ্যান্ড্রয়েড পুলিশ। সম্প্রতি হোয়াটসঅ্যাপের একটি উইন্ডোজ সংস্করণের অ্যাপ ঘোষণা করেছে কোম্পানিটি, যেখানে অ্যাপের সব ফিচার রয়েছে।১. উইন্ডোজে হোয়াটসঅ্যাপ চালু করে সম্প্রতি চ্যাট থ্রেড খুলুন।২. মেসেজের ওপরে রাইট ক্লিক করুন।৩. ‘এডিট’ অপশনটি বেছে নিন। হোয়াটসঅ্যাপ আগের পাঠানো বার্তাটি ওপরে দেখাবে।৪. একটি নতুন মেসেজ টাইপ করে ওপরের পুরনো বার্তাটির সঙ্গে মিলিয়ে দেখুন।৫. এবারে ডান পাশের টিক চিহ্নে ক্লিক করলেই মেসেজটি এডিট হয়ে যাবে।বার্তা এডিট করার বিষয়ে আরও কিছু লক্ষণীয় বিষয়বার্তা এডিট করার ক্ষেত্রে কিছু সীমাবদ্ধতাও রয়েছে। যেমন, একসঙ্গে অনেকগুলো বার্তা এডিট করা যাবে না। বার্তার প্রাপক মূল মেসেজটি আর দেখতে পাবেন না। পাশাপাশি, ১৫ মিনিটে যতবার ইচ্ছে মেসেজ এডিট করা গেলেও, এডিট হিস্ট্রি দেখা যাবে না। ব্যক্তিগত চ্যাটবক্স বা গ্রুপে টেক্সট মেসেজ এডিট করা গেলেও ‘হোয়াটসঅ্যাপ কমিউনিটি’ গ্রুপের ক্ষেত্রে ফিচারটি কাজ করবে না।যেহেতু ১৫ মিনিটের পর আর টেক্সট এডিট করা যাবে না সেক্ষেত্রে সবার জন্য বার্তাটি মুছে ফেলতে পারেন। একটি মেসেজ সবার জন্য মুছে ফেলার ক্ষেত্রে হোয়াটসঅ্যাপ ৪৮ ঘণ্টা পর্যন্ত সময় দেয়। আর ভুল বুঝতে পেরে একটি বার্তা মুছে ফেলার জন্য দুইদিন যথেষ্ট হওয়া উচিত বলে লিখেছে অ্যান্ড্রয়েড পুলিশ।

একটি বার্তা পাঠানোর ১৫ মিনিটের মধ্যে সেটি এডিট করা যাবে। এর পরে এডিটের অপশনটি আর থাকবে না।